# PROTOKOLL

fra møte i Fylkesstyret Nord-Trøndelag

|  |  |  |
| --- | --- | --- |
| **Møtedato** | 16.12.2013 | Vår dato: 17.12.2013 |
| **Møtetid** | 10:00-14:30 | Utvalgssekretær Nord-Trøndelag Bondelag |
| **Møtested** | Steinkjer | Telefon |

Sak 12/01679

**Som medlemmer møtte: Asbjørn Helland, Borgny Kjølstad Grande, Kåre Peder Aakre, Trond Hodne, Johan Kristian Daling, Erik Melting**

**Forfall:** Marna Ramsøy, Inger Hovde

**Som varamedlem møtte:**

**Til behandling:**

**Faste saker :**

1/2013 Godkjenning av innkalling og saksliste

**Vedtak:** Godkjent

2/2013 Godkjenning av protokoll

a) Protokoll fra styremøte 25. november 2013

**Vedtak:** Godkjent

3/2013 Siden sist / åpen post

a) Landbruksforum hos Fylkesmannen v/Marit

b) Kornmøtene v/Borgny og Johan Kristian  
                        **Vedtak:** a) Til orientering. b) Oppfordre Trøndersk kornutvalg til å evaluere kornmøtene.

4/2013 Medlemsoversikt

Medlemstall 01.01.2013: 5109

Medlemstall 27.05.2013: 4988

Medlemstall 19.08.2013: 5006

Medlemstall 14.11.2013: 5045

Medlemstall 09.12.2013: 5058

**Vedtak:** Verveutvalget arrangerer vervekvelder rundt om i fylket. Formålet er å samles for å ringe rundt til potensielle nye medlemmer.

5/2013 Invitasjoner/møter/arrangement

1. Tenkeloft Trøndersk landbruk 9.-10. januar.
2. 15. januar er det møte med fylkesrådene om innspill til JB forhandlingene

**Vedtak:** Nord-Trøndelag Bondelag må være representert.

6/2013 Media

a) Dieselavgift-sak

b) Beredskap strøm

Saker til behandling

59/13 13/01429-1 Regnskapsrapport per 1. desember 2013

**Vedtak**

Regnskapstapport pr 1.desember tas til orientering.

Saksutredning

Det er budsjettert med kr 150. 000,- i underskudd for 2013. Dette skyldes at men valgte å se 2012 og 2013 under ett. 2012 gitt hadde NTBl et overskudd på vel 300.000,- kr, hvorav 150.000 kr er knyttet til prosjektet skadefri bonde.

Pr. 1. desember viser regnskapet et underskudd på nesten 40.000.- Det har ikke oppstått store overraskelser under veis i året. Ledersamling i Rogaland låg imidlertid ikke inne i budsjettet. Per 1. desember viser de aktivitetene vi har gjennomført at vi ligger omtrent på budsjett. Hovedpostene som per nå ikke er oppdatert er:

* Renteinntekter på ca 40.000 er ikke inntektsført.
* Reiseregninger fra styret er ikke a jour, til tross for dette viser regnskapet et overforbruk i forhold til budsjett på 20.000,- kr
* Endelig økonomisk oversikt over ledersamlinga foreligger ikke. Rogaland får alle regningene knyttet til ledersamlinga og sender regning til oss i ettertid. Egenandelen er heller ikke innkrevd. Flybillettene er imidlertid inne i den framlagte regnskapsrapporten.

En gjennomgang av hovedposten viser følgende:

* Nord-Trøndelag generelt: her mangler ca 40.000 kr i renteinntekter.
* Fylkesleder og styret viser et overforbruk på til sammen 20.000,-. I tillegg kommer ikke innsendte reiseregninger.
* Årsmøtet i fylket medførte en kostnad på 160 000,-. Det er 7.000,- mer enn budsjettert.
* Regionmøtene er gjennomført i fjor men regnskapsført i år og er på budsjett. Kostnaden med årets regionmøter betales i stor grad neste år.
* Valgkomiteen har et budsjett på 40.000,-. De ligger an til et lite overforbruk, da det alt er sendt inn regninger for 40.000,-
* Årsmeldinga viser et positivt resultat på vel 40.000,- kr.(regning på 47500,- mangler)
* Utvalgene ligger omtrent på budsjett.
* Aktive lokallagsmidler, her fikk vi tildelt mindre enn budsjettert. Pengen er fordelt til lokallagene.
* Posten aksjoner og møter og aktiviteter mot lokallagene må sees under ett. Arrangementer gjennomført i lokallagsregi i vår og i forbindelse med valgkampen er delvis belastet under posten aksjoner og møter. Samlet viser disse postene et overforbruk på 5.000,-

60/13 12/01532-4 Likviditetslån til Oi! Og prosjektet Grønn forskning

**Vedtak**

Nord-Trøndelag Bondelag innvilger et likviditetslån til Oi!, lånet knyttes til prosjektet Grønn forskning. Lånet er på pålydene 285 000,-kr og gjelder frem til innvilgede midler er utbetalt . Lånet kan videreføres dersom prosjektet viderefinansieres.

Saksutredning

Grønn forskning er et prosjekt eid av samarbeidsrådet i Midt-Norge, dette har bidratt til økte forskningsmidler til landbruksforskning i Midt-Norge samt en bedre målretting av forskningen. Det vises til redegjørelse fra prosjektleder Øyvind Meidel Jakobsen i et tidligere styremøte. Prosjektet er noe endret og det er søkt videreført i 3 år.

Totalt budsjett er 2,05 mill kr pr år (og alt dette er innvilget for det første året). Kr 350 000 av disse er en kontrakt mellom VRI og Oi!. Samarbeidsrådet har søkt om 1,7 mill kr. pr år til prosjektet grønn forskning.

Prosjektet er finansiert slik:

Fylkesmannen i Møre og Romsdal: Søknad om midler til 1. prosjektår innvilget som omsøkt (200 000 kr).

Fylkesmannen i Nord-Trøndelag: Søknad om midler til 1. prosjektår innvilget som omsøkt (200 000 kr).

Fylkesmannen i Sør-Trøndelag: Søknad om midler til 1. prosjektår innvilget som omsøkt

(200 000 kr).

Møre og Romsdal fylkeskommune: Søknad om midler til 1. prosjektår innvilget (200 000 kr).

Nord-Trøndelag fylkeskommune: Søknad om midler til 1.-3. prosjektår innvilget som omsøkt (600 000 kr). Sør-Trøndelag fylkeskommune: Søknad om midler til 1. prosjektår innvilget (200 000 kr).

Statens Landbruks Forvaltning (JA/FFL-fondene): Søknad om midler til 1. prosjektår innvilget som omsøkt (200 000 kr).

Utfordringen ligger i at pengene ikke utbetales før betydelige deler av kostnadene er påløpt og etter endt prosjektår. Dette gir en svært utfordrende situasjon for Oi! Denne kan løses ved at Bondelagene i de tre fylkene yter Oi! et likviditetslån frem til tilskuddet utbetales. Behovet for likviditetslån vil også gjelde for år 2 og 3 i prosjektperioden, men da selvfølgelig avhengig at søknader om midler til prosjektet innvilges.

Kostnaden knyttet til dette for vår del vil være redusert avkastning på våre midler. Risiko for evt overforbruk bæres av prosjektet og kan ikke dekkes av likviditetslånet.

Fra Oi! er det signalisert et behov for et likviditetslån på 850 000,- kr, fordelt på 3 fylker medfører dette kr 284 000 per fylke.

61/13 12/01151-34 Bistandsprosjekt i Malawi

**Vedtak**

Som vår julegave gir Nord-Trøndelag Bondelag en gave på kroner 10.000 til utviklingsprosjektet i Malawi.

Saksutredning

Norges Bondelag har som kjent gått inn ei fireårig avtale med Utviklingsfondet om å støtte arbeidet til Utviklingsfondet i Malawi. Utviklingsfondet arbeider sammen med sine lokale partnere innen følgende områder:

- Opplæring av modellbønder som sprer sin kunnskap videre til andre bønder

- Spare- og lånegrupper

- Lokale frøbanker for å sikre lokalt frø

- Kooperativer for bedre markedsadgang

- Økt antall husdyr (geit, gris, høner)

Prosjektet har så langt gode resultat å vise til, og gir positiv utvikling mellom de fattigste bøndene i Malawi. Prosjektet har vært presentert for fylkeslaga på representantskapet i vår og på årsmøtet i NB.

Norges Bondelag sentralt gir kroner 100.000 til prosjektet, og vi har forplikta oss til i tillegg å skaffe kr. 200.000 gjennom innsamling i lokal- og fylkeslag – pr år. Så langt er det samla inn ca. kr. 35.000 – der kr. 10.000 vart samla inn under årsmøtet. Inntekter fra faste givere vil komme i tillegg. Det er derfor behov for ei kronerulling for å sikre at vi klarer å oppfylle våre forpliktinger for 2013.

Tidligere år har Nord-Trøndelag Bondelag støttet Utviklingsfondet med et mindre kronebeløp før jul. I stede for julekort til våre samarbeidspartnere har vi laget en sak på nettet hvor vi har ønsket god jul og skrevet at i stede for julekort har vi gitt denne gaven. Utvalgte samarbeidspartnere har fått en e-post med ønske om god jul og en link til denne siden.

Et støttebeløp på kroner 5200 vil være tilstrekkelig til å kunne kjøpe 15 griser. Ved å medvirke i dette prosjektet viser vi som organisasjon at vi bryr oss om utviklinga for matproduksjonen i den fattigste delen av verden. Det blir også bygd kunnskap i organisasjonen om hvilke vilkår matproduksjon har i et av verdens fattige land. En bygger også nettverk til personer utenom landbruket som er opptatt av utviklinga for de fattigste i verda.

Fylkeslaget er utfordra på å medvirke i denne dugnaden med å gi pengestøtte til prosjektet. Beløpet er det opp til styret å fastsette. Det ligger i forslag til vedtak, et forslag fra administrasjonen.

62/13 13/01313-1 Strategi- og arbeidsplan 2014 første gjennomgang

**Vedtak:** Styret diskuterte utkast til handlingsplaner.

Det skal utarbeides en handlingsplan på kompetanse. Øktr matproduksjon må løftes frem som et selvstendig mål, påvirkning av landbrukspolitikken er nødvendig for å nå dette målet. Rovdyr skal inn i handlingsplan nr 1 (Påvirke landbrukspolitikk) Temaet; matpolitikk inn på hverdagsarenaen bør omformuleres.

Administrasjonen følger opp saken og legger fram saken på nytt på neste styremøte.

Saksutredning

Styret hadde strategiseminar i høst og diskusjonen om strategi og arbeidsplan bør følge opp både arbeidsmåten og temaene som ble trukket opp der.

**Arbeidsmåte:**

Administrasjonen foreslår at strategi- og arbeidsplanen blir et rullerende dokument som vi aktivt bruker på styremøtene til å diskutere, målrette og prioriter arbeidsoppgaver. Gjennom dette kan vi plassere aktiviteten vår inn i planen og styret og administrasjonen kan bli tryggere i prioriteringene av arbeidsoppgavene.

Administrasjonen foreslår at vi bruker handlingsplanene som vi ble kjent med på styreseminaret. Velger ut prioriterte tema/mål og lager en operativ handlingsplan for disse, med tiltak og hvem som er ansvarlig. Disse hentes fram på hvert styremøte for avsjekk og videre diskusjon.

De hovedtemaene styret velger vil være strategiplanen og tiltakene kan oppsummeres i en arbeidsplan. Ut fra dette ser jeg for meg at det kan lages en arbeidsplan som kan vedtas på årsmøte.

**Prioriterte arbeidsoppgaver:**

Ut fra diskusjonene på styreseminaret foreslår jeg følgende tema:

* Landbrukspolitikk (påvirke landbrukspolitikken)
* Matpolitikk inn på hverdagsarenaen (Mentalt importvern)
* Utvikle organisasjonen (Nord-Trøndelag Bondelag og lokallagene)

I årets strategiplan har vi i tillegg med miljø, klima og energi som tema. I arbeidet etter styreseminaret er synliggjøring av at bærekraftig bruk skaper verdier trukket fram. Vi jobber også mye med kunnskap og kompetanse bla gjennom kompetanseløftet, rovdyr kan også være et eget tema. Styret bør diskutere hvilke tema som skal prioriteres.

Under er arbeidet med å lage handlingsplaner for tre av temaene startet. Disse er ikke utfyllende og styret må drøfte innholdet i planen.

|  |  |  |  |  |  |  |
| --- | --- | --- | --- | --- | --- | --- |
|  | **Handlingsplan:**  **Påvirke landbrukspolitikk** | | | | | **Nr. 1** |
|  | **Dato** |
| Mål: **Økt matproduksjon på norske ressurser skal inn i Regjeringserklæringen og sikre langsiktige rammevilkår for landbruket de neste 4 årene** | | |  | Dokumentasjon av mål**: Landbrukspolitikken** | | |
| **Målgruppe** | | **Tiltak** | | | **Kanalvalg** | **Ansvarlig** |
| Regjeringspartiene | | Tett kontakt med Elin Agdestein og H i Nord-Trøndelag.  Kontakt med Robert Eriksson  Synliggjøre konsekvensene av regjeringas politikk (dieselavgift, arveavgift) | | | Telefon /møte  Telefon  Media | Asbjørn  Asbjørn  Ove Magne |
| Støttepartiene | | Kontakt med Andre Skjelstad  Kontakt med KrF. Hvem? | | | Telefon | Trine |
| Ap og Sp | | Møte med Marit Arnstad  Felles møte med Ap i NT, ST og MR  (Bygge kunnskap og trykk i Ap om landbrukspolitikken) | | | Møte  Møte | Marit |
| Styret i Norges Bondelag | | Innspill til jordbruksforhandlingene  Melkeutredningen? | | | Repskapet til NB |  |
| NHO | | Delta på Trøndelagsmøte med mål om en tettere kontakt med NHO | | | Møte | Asbjørn |
|  | |  | | |  |  |
|  | |  | | |  |  |
| **Oppfølging på tiltak og mål** | |  | | | **Ansvarlig** | **Tidspunkt** |
|  | | Det rapporteres i styremøtene status på oppnåelse av mål og ny kurs legges | | | Styret |  |
|  | |  | | |  |  |
|  | |  | | |  |  |
|  | |  | | |  |  |

|  |  |  |  |  |  |  |
| --- | --- | --- | --- | --- | --- | --- |
|  | **Handlingsplan:**  **Matpolitikk inn på hverdagsarenaen** | | | | | **Nr. 2** |
|  | **Dato** |
| Mål: **Skape et mentalt importvern gjennom å få landbruket til å bety noe for de fleste forbrukere** | | |  | Dokumentasjon av mål**: Mer salg av norsk mat** | | |
| **Målgruppe** | | **Tiltak** | | | **Kanalvalg** | **Ansvarlig** |
| Forbrukerne | | Synliggjør den norske maten og dens pre:   * Antibiotika brukes lite * Strenge krav til helse og slakting; Følg en gris fra fødsel til død * Hva skjer med de amerikanske eplene * Saklig og godt begrunnet nivå * Bruk mattilsynet | | | Media og en til en dialog | styret |
| Forbrukerne | | Feel good saker – vis frem barnehage, åpen opp gården for deltakelse fra lokalbefolkningen, fine bilder  Åpen gård arrangementer i bynære områder | | | Media og lokalmiljø  Åpen gård | Styret og Ove Magne  Styret |
| Foreldre | | Barn og trygg mat – lag en reportasje serie av dette- viktig for foreldre – bilder –  Bonden og bønder | | | Bruk temablad til å fronte saker | Styret |
| Barn og unge | | Bidra til matfokus i skole og barnehage;   * Kokkekamp * kompetansebygging og kjærlighet til norsk mat | | | Barnehager og skoler | Styret |
| Forbrukerne | | Vis frem Bonden- ikke bønder | | |  | Styret |
| Forbrukerne | | Finnes det noen sammenhenger mellom mat og helse som kan synliggjøres gjennom HUNT? | | | Dialog i første omgang | Asbjørn |
| Forbrukerne | | Er Bondeblogg noe for oss og hvordan skal dette evt gjøres? | | | Sosiale medier | Ove Magne og Inger |
| **Oppfølging på tiltak og mål** | |  | | | **Ansvarlig** | **Tidspunkt** |
|  | | Det rapporteres i styremøtene status på oppnåelse av mål og ny kurs legges | | | Styret | Okt |
|  | |  | | |  |  |
|  | |  | | |  |  |
|  | |  | | |  |  |

|  |  |  |  |  |  |  |
| --- | --- | --- | --- | --- | --- | --- |
|  | **Handlingsplan:**  **Utvikle organisasjonen** | | | | | **Nr. 3** |
|  | **Dato** |
| Mål: **Utvikle Nord-Trøndelag Bondelag og lokallagene til aktive arenaer for bonden.**  **Oppnådd pr.:** | | |  | Dokumentasjon av mål**:** | | |
| **Målgruppe** | | **Tiltak** | | | **Kanalvalg** | **Ansvarlig** |
| Medlemmene | | Vær synlig i media på tema medlemmene våre er opptatt av  Vær aktive på hjemmesida og facbooksida og synlliggjør hva vi jobber med. | | | Media  Hjemmeside og facbook | Styret  Styret og adm |
|  | |  | | |  |  |
| Lokallags-lederne | | Invitere ny lokallagsledere og nye i styrene til kurs/samtale | | | Møte | Administrasjoen |
| Lokallags-lederne | | Tett kontakt med fadderlagene | | | Telefon m.m | Styret |
| Lokallagene | | Utvikle årsmøte til en god arena for diskusjon | | | Årsmøte | Styret |
| Styret i lokalalgene | | Økt fokus på verving og mottagelse av nye bønder | | |  |  |
|  | |  | | |  |  |
|  | |  | | |  |  |
| **Oppfølging på tiltak og mål** | |  | | | **Ansvarlig** | **Tidspunkt** |
|  | | Det rapporteres i styremøtene status på oppnåelse av mål og ny kurs legges | | | Styret | okt |
|  | |  | | |  |  |
|  | |  | | |  |  |
|  | |  | | |  |  |

|  |  |  |  |  |  |  |
| --- | --- | --- | --- | --- | --- | --- |
|  | **Handlingsplan:**  **Kompetanse** | | | | | **Nr. 4** |
|  | **Dato** |
| Mål:  **Oppnådd pr.:** | | |  | Dokumentasjon av mål**:** | | |
| **Målgruppe** | | **Tiltak** | | | **Kanalvalg** | **Ansvarlig** |
|  | |  | | |  |  |
|  | |  | | |  |  |
|  | |  | | |  |  |
|  | |  | | |  |  |
| **Oppfølging på tiltak og mål** | |  | | | **Ansvarlig** | **Tidspunkt** |
|  | |  | | |  |  |
|  | |  | | |  |  |

63/13 11/00630-14 Møteplan første halvår 2014

**Vedtak**

Styret vedtar møteplanen. Det ble satt opp et ekstra styremøte den 14. februar. Årsmøte i NTBU er 8. februar.

Saksutredning

Det er forslag om todagers felles styremøte med Møre og Romsdal og Sør-Trøndelag i februar. Dette er fortsatt uavklart.

Her er møteplan for første halvår 2014:

|  |  |  |  |  |
| --- | --- | --- | --- | --- |
| 6. jan | Utsending varsel om årsmøte |  |  |  |
| 8.-9. jan | Orgsjefmøte |  |  |  |
| 9.-10. jan | Trøndelagsmøte | Rica Hell | Asbjørn |  |
| 14. jan | Mat og landbruk 2014, konf. | Oslo | Asbjørn |  |
| 20. januar | Møte med Marit Arnstad | Stjørdal | Marit og Asbjørn |  |
| 21. januar | Møte med nye lokallagsledere |  |  |  |
| 27. januar. | Styremøte |  |  | Vedta arbeidsplan, budsjett og årsmelding |
| 5.-6. februar | Kurs for unge og nye bønder | Holmen gård, Verdal | Marit |  |
| 7. feb. | Frist for lokallagene til å ta opp saker til årsmøte |  |  |  |
| 7. feb. | Frist lokallagene for innspill til jordbruksforhandlingene |  |  |  |
| 8. feb | Årsmøte i NTBU | Levanger | Borgny |  |
| 10.-11. feb | Møte i Valgnemnda i NB |  | Johan Kristian |  |
| 11.-12. feb | Fylkesting |  |  |  |
| 7. februar | Styremøte med samvirke om innspill til jordbruksforhandlingene |  |  |  |
| 19. feb | Frist utsending av årsmøtepapirer |  |  |  |
| 26.-27. feb | Felles møte med S-T og M&R og Ap i de tre fylkene. |  |  |  |
| 6. mars | Årsmøte | Stiklestad |  |  |
| 6. mars | Styremøte | Stiklestad |  | Rett etter årsmøte |
| mars- april | ”Aksjon” |  |  | Årets aksjon før jordbruksforhandlingene |
| 22.-23. mars | Landbrukshelg | Tingvold Park hotell |  | Skal vi ha kurs? |
| 31. mars | Styremøte |  |  | Tema: aksjonsplan ved brudd |
| xx-xx. mars | Regionmøte i TINE | Trondheim |  |  |
| 26.-27. mars | Representantskapsmøte Norges Bondelag |  | Asbjørn og Marit |  |
| 6. april | Aksjonsdag for Steinkjer-laga | Steinkjer torg |  |  |
| 28. april | Styremøte | Steinkjer |  |  |
| 12. april | BFJ- legger fram talla |  |  |  |
| 29.-30. april | Fylkestinget |  |  |  |
| 26. mai | Krav | telefonmøte | Styret lokallagsledere |  |
| Ca. 7. mai | Tilbud | telefonmøte | Styret lokallagsledere |  |
| Ca. 16.mai | Avslutning forhandlinger | telefonmøte | Styret lokallagsleder |  |
| 26. mai | Møte med årsmøteutsendingene |  | Årsmøteutsendinger |  |
| 11.-13. juni | Fylkesting |  |  |  |
| 3.-5. juni | Årsmøte i NB | Lillehammer | Årsmøteutsendinger |  |
| 24. august | Åpen gård (nasjonal dag) |  |  |  |

64/13 13/01099-6 Evaluering av regionmøtene 2013

**Vedtak**

Styret evaluerte regionmøtene:

Sæter gård: Bra oppmøte (20 stk tot.), bra møte. Ønsker positive aksjoner, videreføring av grøftetilskudd, kurs i søknadsskriving.

Kolvereid: 15 stk. Ønsker landbruksspillet på data. Ønsker kurs i drift av hjemmeside/sosiale media. Planlegger å arrangere stort felles møte før jordbruksforhandlingene.

Hegramo: 18 stk. Bra møte.

Husfrua: Aktiv forsamling. Tema: sammenslåing av lag, Åpen Gård (hent kunnskap fra barnehager)

Føllingstua: 13 stk. aktiv gjeng. Ønsker kurs for ledere av lokale valgnemnder.

Grong: 11 stk. Fjellandbruk, misnøye over vedtak i Nord-Trøndelag Bondelag. Etterspør mer trykk på rovdyr. Ønsker lederskolering på ledersamling. Forslag om å arrangere felles lokalårsmøter med flere organisasjoner. Misfornøyd med Bondelagets allianse med Naturvernforbundet. Snåsa meget bekymret for utviklingen i antallet produsenter.

Namdalshagen: 10 stk. Aktiv forsamling. Tema: lokallagsarbeid, Åpen Gård. Savner oppdatering av Landbruksspillet. Missfornøyd med HMS-kurs.

Kun to kvinnelige deltagere. Styret skal evaluere tidspunkt for gjennomføring av regionmøtene.

Saksutredning

Styret tenker igjennom hva som var de viktigste sakene. Hvor mange møtte og var alle lokallag representert? Hva er viktig å ta med seg til neste års regionmøter. Er møtene lagt til den beste tida på året?

Regionmøtene i 2013 ble gjennomført etter følgende mal:

|  |  |  |  |  |  |  |  |
| --- | --- | --- | --- | --- | --- | --- | --- |
| **Dato** | **Tids-punkt** | **Sted** | **Region** | **Lokallag** | **Deltager fra fylket** | **Deltagere fra valgkomiteen** | **Deltagere fra**  **verveutvalget** |
| 4. des | 19.00 | Sæter gård | Verdal Levanger | Verdal, Vuku, Åsen, Skogn, Ekne, Nesset, Frol, Ytterøy | Asbjørn Helland og Trond Hodne | Bjarne Faanes | Trond Hodne |
| 4. des | 10.30 | Kommune-styresalen. Kolvereid | Ytre Namdal | Vikna, Nærøy, Foldereid, Leka | Kåre Peder Aakre  og Borgny Kjølstad Grande | Kristine Altin | Øyvind Skarstad |
| 9. des | 19.00 | Hegramo  Kafe | Stjørdal | Meråker, Stjørdal, Lånke, Skatval, Hegra, Frosta, Skjelstadmark | Trond Hodne og Asbjørn Helland | Ola Asklund | Trond Hodne |
| 9. des | 19.00 | Husfrua | Inderøy, Mosvik Leksvik | Inderøy, Sandvollan, Mosvik, Leksvik | Johan Kristian Daling | Bjarne Faanes | Vidar Meldal |
| 10. des | 19.00 | Føllingstua | Steinkjer og Verran | Sparbu, Ogndal, Egge/Kvam, Beitstad, Stod, Verran | Asbjørn Helland og Kåre Peder Aakre | Trygve Jonny Sandvik | Vidar Meldal |
| 10. des | 10.00 | Grong Gårdsmat | Indre Namdal | Grong, Høylandet, Øvre-Høylandet, Snåsa, Lierne, Namsskogan/ Røyrvik | Borgny Kjølstad Grande og Johan Kristian Daling | Anne Randi G. Vie | Øyvind Skarstad |
| 11. des | 19.00 | Namdalshagen  (Namsos v/ Bohus) | Midtre  Namdal | Namdalseid, Flatanger, Namsos, Overhalla, Fosnes | Johan Kristian Daling | Tove Hatling Jystad | Tove Hatling Jystad |

**Tidsplan kveldsmøter**

19.00 – 19.50 Ny Regjering. Hva nå? Hvordan jobber Bondelaget framover?

19.50 – 20.30 Kveldsmat

20.30 – 21.00 Tema: Åpen gård, Kompetanseløft Trøndersk landbruk

21.00 – 21.30 Åpen post – lokallagas halvtime. Utfordrer laga til å holde et kort innlegg fra hvert lokallag – Hva gjør vi bra i mitt lokallag - hva er utfordringene i mitt lokallag? Er det samarbeidsmuligheter laga imellom?

21.30 – 21.45 Vervekampanjen v/verveutvalget

21.45 – 22.00 Valgkomiteen

**Tidsplan dagmøter**

10.00 – 11.10 Ny Regjering. Hva nå? Hvordan jobber Bondelaget framover?

11.10 – 12.00 Tema: Åpen gård, Kompetanseløft Trøndersk landbruk

12.00 – 12.45 Lunsj

12.45 – 13.45 Åpen post – lokallagas time Utfordrer laga til å holde et kort innlegg fra hvert lokallag – Hva gjør vi bra i mitt lokallag – hva er utfordringene i mitt lokallag? Er det samarbeidsmuligheter laga imellom?

13.45 – 14.15 Verving v/ verveutvalget

14.15 – 14.40 Valgkomiteen

14.40 – 14.45 Avslutning

65/13 13/01461-1 Aksjonsplanlegging 2014

**Vedtak**

Det settes ned et aksjonsutvalg for våren 2014 bestående av:

* Asbjørn Helland, leder, Borgny Kjølstad Grande og Trond Hodne.

Administrasjonen er sekretariat for utvalget. Utvalgets skal utarbeide et forslag til en aksjonsplan for jordbruksforhandligene 2014. Aksjonsplanen vedtas av styret. Utvalget kan også vurdere aksjoner som ikke nødvendigvis knytter seg til jordbruksforhandlingene.

Saksutredning

Styret i Norges Bondelag behandlet aksjonsberedskapen som sak på siste styremøte. De oppfordrer lokal- og fylkeslag til å høyne aksjonsberedskapen så snart som mulig. Det bør før jul sendes ut oppfordringer til lokal- og fylkeslag om at de må være klare til å aksjonere allerede på nyåret. De oppfordres også til å utpeke egne aksjonsutvalg eller aksjonsansvarlige.

Aksjonsplanene foran jordbruksforhandlingene må vedtas tidligere av styret, slik at fylkesårsmøtene kan benyttes til å gjøre aksjonsplanene kjent. Styret må derfor vedta aksjonsplanene allerede 12. februar.

Med sittende Regjering bør vi forberede en aksjonsplan for våren 2014. Regneringen har sittet 100 dager 24. januar, organisasjonen vurderer å markere dette.

De tidligere årene har aksjonsplanene i stor grad lignet mye på hverandre og den ble ”oppbrukt” i 2012. Det er behov for å jobbe fram en ny og god aksjonsplan.

Aksjonsutvalget i Norges Bondelag er i arbeid, det er også ønskelig at Nord-Trøndelag kommer med våre innspill til disse.

Det finnes ulike måter å løse dette på, mest nærliggende for oss er å foreslå et aksjonsutvalg. Aksjonsutvalget bør ledes av en fra styret i tillegg bør også lokallagslederne være representert. Administrasjonen kan være sekretær for utvalget.

66/13 13/01463-1 Evaluering beredskap stormen Hilde

**Vedtak**

Nord-Trøndelag Bondelag utarbeider brev til ulike aktører med evaluering av stormen Hilde mht generell samfunnssikkerhet og dyrevelferd. Nord-Trøndelag Bondelag krever styrking av beredskapen, særlig ift strømforsyning, vannforsyning og mobiltelefonkommunikasjon, men også krisehåndteringen i kommunene og hos Fylkesmannen i Nord-Trøndelag.

Mediasak på dette i trønderavisa.

Nettdirektør Trygve Kvernland inviteres til møte.

Saksutredning

Stormen Hilde gjorde store skader i Nord-Trøndelag i november 2013. Omfattende skader på strømnettet slo ut strømforsyningen over lang tid i store deler av fylket. Faktisk var alle kommuner berørt i innledende fase, men det var området fra Steinkjer/Verdal og nordover som ble hardest rammet, særlig Indre Namdal. I de verst rammede områdene var strømmen borte i seks-sju døgn. Strømbortfallet skapte store utfordringer driftsmessig for landbruket og husdyrprodusentene spesielt, men samtidig bortfall av telekommunikasjon/mobilnett og vannforsyning gjorde situasjonen kritisk i enkelte områder. Dette vitner om betydelig sårbarhet og sviktende samfunnssikkerhet i vårt område.

Nord-Trøndelag Bondelag iverksatte på kvelden søndag 17. sms varsling av alle lokallagsledere og alle produksjonsmedlemmer i fylket. Lokallagslederne ble oppfordret til å bidra i sine områder til organisering av samarbeid om/bortlån av nødstrømsaggregater til produsenter uten slikt utstyr. Medlemmer med ledig aggregatkapasitet ble oppfordret til å melde dette til sine respektive lokallagsledere, som så skulle fungere som formidlere både i eget lokallag og mellom lokallag. Denne runden bidro til at det ble meldt inn flere ledige aggregat i sørdelen av fylket (Snåsa og sørover). Denne ledige kapasiteten ble nok ikke benyttet i praksis. Tiltaket hadde betydning ift media. Produsentene som hadde tilgang til radio fikk gjennom nyhetssendinger i NRK informasjon om Bondelagets initiativ. Grunnen til at tiltaket i praksis fikk mindre betydning, var nettopp at de mest berørte områdene var uten mobildekning og internett. De produsentene som skulle hatt informasjonen fikk den ikke før strømforsyningen kom tilbake og mobilnettet ble gjenopprettet. De produsentene som hadde behov for bistand og nødstrøm, visste ikke om Bondelagets aksjon, og fikk heller ikke meldt inn behovet på grunn av manglende kommunikasjon.

Kombinasjonen av langvarig strømbrudd, bortfall av mobilnett og internett, samt også i en del områder bortfall av vannforsyning gjorde situasjonen kritisk, både i akuttfasen, men også i alle de døgnene strømmen faktisk var borte.

Nord-Trøndelag Bondelag gjennomførte telefonmøte med lokallagene halvannen uke etter stormen. Tilbakemeldingene var at de fleste produsenter hadde fått ordna seg med diverse løsninger for nødstrøm, særlig for melking. Krav om nødstrømsaggregat i produksjon av kylling og egg, gjorde at disse produsentene stort sett håndterer strømbortfall greit. Den store utfordringen er svikt i vannforsyning enten gjennom egne vannanlegg, eller kommunal vannforsyning. Dette er felles for alle husdyrproduksjoner.

Det ble mye diskusjon omkring NTE. Det ble argumentert for å forsere rydding langs linjenettet. Det ble også vist til at landbruket har store ressurser som kan benyttes i slike saker, blant annet i form av maskiner og folk som er vante til fysisk arbeid og motorsagbruk for eksempel. Det ble imidlertid også vist til svært strenge sikkerhetskrav ifm slikt arbeid, og krav til kursing m.m.

***Økt fokus på beredskap***

Nord-Trøndelag Bondelag ser det som viktig å evaluere følgene og håndteringen av Hilde, for å styrke beredskapen til å håndtere liknende hendelser både i landbruket, men også hos sentrale aktører som NTE, Fylkesmannen, Sivilforsvaret, mobilnettaktører og kommunene. Nord-Trøndelag Bondelag sender med bakgrunn i dette brev til flere av de ovennevnte aktørene, samt Direktoratet for samfunnsikkerhet og beredskap. Temaene som må berøres i henvendelsene til aktørene diskuteres i det videre, unntatt det første temaet som handler om intern beredskap i næringa og Bondelaget.

1. **Beredskap i næringa og i Bondelaget**

Norsk og nord-trøndersk landbruk må forberede seg på å håndtere mer ekstremvær framover, på samme måte som hele det norske samfunnet. Nord-Trøndelag Bondelag har allerede i media satt fokus på at næringa har et betydelig eget ansvar for blant annet å ha tilgang på nødstrøm. Dette er det bred forståelse for. Det blir samtidig viktig for enkelt brukere, lokallag og fylkeslag å jobbe for at samfunnsviktig infrastruktur er så robust som mulig.

Næringa må i langt større grad ta inn over seg behovet for å etablere beredskap på egen gård, men også faktisk øve med jevne mellomrom. Det er ikke nok å ha et nødstrømsaggregat uten at en også har installert nødvendig innkoblingspunkter på gården, og faktisk vet at systemet fungerer. Nord-Trøndelag Bondelag må sette fokus på dette framover. Det kan være aktuelt å arrangere egne medlemsmøter med fokus på beredskap.

Organisasjonsmessig bør en også ha en gjennomgang av hvordan en skal kunne opprettholde nødvendig kommunikasjon mellom gårdbrukere, lokallag og fylkeslag i slike situasjoner. Det foreslås at Nord-Trøndelag Bondelag utarbeider et notat til bruk i egen organisasjon, hvor en forsøker å avklare ansvarsforholdene og forventninger mellom lokallag og fylkeslag ved slike hendelser. Det samme med rutiner for kommunikasjon. Dette må også omfatte forholdet mellom lokallag og kommunene, som er den viktigste aktøren lokalt på alle samfunnsfelt.

1. **Strømforsyning**

Stormen Hilde var ekstraordinær, og gjorde svært store skader på skog grunnet våt bakke uten frost. Strømnettet fikk svært store skader. NTE viste i media og i beredskapsrådet til at store mannskaper var ute for å rette på skadene. Oppryddingsarbeidet tok likevel lang tid på grunn av de omfattende skadene.

Nord-Trøndelag Bondelag må be NTE forsere arbeidet med rydding langs eksisterende strømnett i Nord-Trøndelag. En bør også spille inn behovet for i større grad å vurdere bruk av jordkabler også i våre områder. På svensk side av grensa er strømnettet mindre sårbart for ekstremvind da det er langt mer bruk av jordkabel. Dette er sikkert et kostnadsspørsmål, men bør vurderes opp mot forsyningssikkerhet, og også vedlikeholdskostnadene en har med dagens ledningsnett.

Nord-Trøndelag Bondelag må kreve at beredskapen i NTE styrkes, ift å ta imot skademeldinger og andre henvendelser fra strømabonnentene. Mange medlemmer har opplevd å ikke komme igjennom hos NTE. Det synes også som at krisehåndteringsledelsen hos NTE burde vært styrket ift det omfattende opprettingsarbeidet. Ved å styrke denne ledelsen sentralt hos NTE, ville en kunne ha større mannskaper i sving ute på ledningsnettet. Det fantes ledige ressurser både ift linjearbeidere og linjeryddere i etterkant av stormen. Disse kunne i større grad vært nyttet. Vi bør også stille spørsmålstegn ved hvilket avtaleverk NTE har med ulike linjefirmaer for slike krisesituasjoner. Når NTE faser ut egne ressurser på dette, må det etableres avtaleverk med tilstrekkelig mange aktører slik at en har nødvendige ressurser til rådighet. Dette burde vært bedre håndtert i situasjonen som oppstod. Det hadde vært mulig å sette på større mannskap på linja tidligere, særlig i Indre Namdal

NTE skal imidlertid ha ros for at de var så tydelige på at gårdsbruk med dyr var prioritert, og de gav også klare signaler om at deres installatører skulle prioriter installasjon av nødstrøm på gårdsbruk ved behov. Dette var viktige signaler for landbruket.

1. **Samfunnsviktig kommunikasjon**

Mobilnett og internett falt ut i områdene med strømbortfall. Grunnen til dette var i stor grad meget begrenset nødstrømskapasitet på basestasjoner i form av batteriberedskap.

Det er uholdbart at det ikke er stilt strengere krav til operativiteten i mobilnettet. Slik det fungerer i dag, er det fullstendig avhengig av fungerende strømforsyning. Ved utfasing av fasttelefonnettet blir den samla sårbarheten svært stor, særlig i mindre tett befolka områder. Dette er ikke holdbart, både av hensyn til human liv og helse, og dyrevelferd. En var rett og slett heldig ifm stormen Hilde at det ikke oppstod akutte krisesituasjoner ift liv og helse. Eneste kommunikasjon inn i de hardest rammede kommunene i Indre Namdal var politiradio, og etter hvert satellitt-telefoner kommunene etter hvert fikk lånt. Nord-Trøndelag Bondelag hadde så vidt kontakt med landbrukssjefen i Lierne kommune, via mobilnettet i Sverige (han ffant svensk nett på Kvelifjellet).

Nord-Trøndelag Bondelag mener det fra myndighetenes side må stilles langt strengere krav til operativiteten i mobilnettet, også i situasjoner med langvarig strømbrudd. På samme måte som offentlig regelverk krever at kyllingprodusenter må ha nødstrømsaggregat for å sikre dyrehelse, må det kunne stilles krav om tilsvarende nødstrømskapasiteter på nettselskapenes basestasjoner. Operative basestasjoner er avgjørende for kommunikasjon, og dermed også avgjørende for å kunne ivareta samfunnssikkerheten. Det er kritikkverdig at ikke dette er viet større oppmerksomhet fra beredskapsmyndighetenes side. Dette må signaliseres i brevs form til Fylkesmann og Direktoratet for samfunnssikkerhet og beredskap (DSB).

1. **Kommunal infrastruktur, vannforsyning**

En rekke husdyrprodusenter fikk problemer med vannforsyning grunnet strømbrudd. Dette skyldtes delvis svikt i private vannanlegg, men i enkelte områder sviktet også kommunal vannforsyning. Dette er alvorlig. Gårdbrukere med private vannforsyningsanlegg må derfor vurdere hvordan egen beredskap kan styrkes.

En rekke kommuner har en godt utbygd vannforsyning, noe som er positivt for også landbruket. Stabil forsyning er i enkelte ormåder avhengig av fungerende pumpestasjoner i ledningsnettet. Dette er pumpestasjoner som er avhengige av strøm for å fungere. Særlig er produsenter med fjørfe sårbare for svikt i vannforsyning. Kommunene må bidra til at slike produsenter kan stole på det produktet de betaler for, nemlig stabil vannforsyning. Det vil være uhensiktsmessig at enkeltprodusenter må etablere alternative private vannanlegg for å sikre vannforsyning ved strømbrudd i kommunens pumpestasjoner.

Nord-Trøndelag Bondelag bør oppfordre kommunene til å gå igjennom egen vannforsyning mht forsyningssikkerheten for landbruket. I særlig kritiske områder med fjørfeproduksjon og store husdurproduksjoner, må beredskapstiltak iverksettes, for eksempel i form av nødstrømsfunksjoner på pumpestasjonene.

1. **Fylkesmannen - beredskapsrådet i Nord-Trøndelag**

Nord-Trøndelag Bondelag tok kontakt med Fylkesberedskapssjefen mandag morgen. Det ble da vist til at Fylkesmannen vurderte å kalle inn fylkesberedskapsrådet. Dette var i en situasjon hvor store deler av fylket fortsatt var uten strøm, og Fylkesmannen hadde enda ikke oversikt over situasjonen. De hadde ikke hatt kontakt med alle kommunene i Indre Namdal for eksempel. Det ble også tatt kontakt med landbruksdirektør, og det ble enighet om å holde tett kontakt.

Fylkesberedskapsrådet ble kalt inn til møte klokka 1400 mandag 18. november. Fylkesmannen har ansvar for å koordinere beredskapsinnsatsen i fylket ved større kommuneovergripende kriser. Det er grunn til å være kritisk til Fylkesmannens håndtering av dette. Fylkesberedskapsrådet ble kalt inn for sent. Etter vår vurdering burde mer ressurser blitt satt inn tidligere i hendelsesforløpet, både mht kommunikasjon, nødstrømskapasitet og sivilforsvar. Dette av hensyn til liv og helse for distriktsbefolkningen i berørte kommuner, og også dyrevelferd.

1. **Sivilforsvaret**

Det ble søndag kveld (17.11) rapportert inn til fylkeskontoret at Sivilforsvaret kunne ha utstyr av interesse for landbruket. Det ble derfor tatt kontakt med Sivilforsvarets vakttelefon i N-T. Sivilforsvaret viste da til at deres nødstrømskapasiteter her i området ikke er av interesse for landbruket, i og med at deres aggregater er små og beregna for å levere strøm til lyskastere. Det var snakk om enfas aggregater. Det fantes større aggregater, men disse var stasjonert på Østlandet.

Nord-Trøndelag Bondelag bør spille inn at Sivilforsvaret må settes opp med mer omfattende nødstrømskapasitet, slik at de også kan være en ressurs for landbruket i kritiske situasjoner. Når det gjelder samfunsviktig kommunikasjon kan et alternativ til at mobilnettleverandørene pålegges å sikre sine basestasjoner med nødstrømsaggregater være at Sivilforsvaret gis i oppgave å stille aggregater for å sikre denne samfunnsviktige og kritiske funksjonen.

67/13 13/01398-2 Innspill til Fylkeskommunen. Jordbruksforhandlingene 2014

**Vedtak**

Styret diskuterte saken, og følgende hovedpunkter kom fram:

* Behovene i landbruket er de samme selv med ny Regjering, tydeliggjør dette.
* Fokuser på behovet for mat og matproduksjon og beredskap
* Prioritere distriktslandbruket, med argumentasjon om at alle resursene må utnyttes.
* Ton ned argumentasjonen om heltidsbrukeren.
* Prioriter investeringer
* Argumenter for å beholde rasjonaliseringsgevinsten

Administrasjonen utformer innspill til Fylkeskommunen på basis av diskusjonen i styret.

Saksutredning

**Framdrift overfor fylkespolitikerne**

Fylkeskommunene (FK) har bedt om innspill fra oss når det gjelder jordbruksforhandlingene 2014.

Fristen til LMD har gitt FK er 1. februar. LMD poengterer at de ikke vil godta innspill innsendt seinere enn fristen. Neste fylkesting er først i februar, slik at fylketsrådets innstilling (2.gangs behandling den 21.jan) blir sendt til LMD mens saken blir drøftet som planlagt i Fylkestinget og eventuelle tilleggsinnspill formidlet i etterkant i håp om at også eposter etter den 1.februar blir åpnet!

Fylkesrådet har behov for konkrete innspill fra dere i forkant av fylkesrådsbehandlingen og det medfører at skriftlig innspill fra faglagene ønskes snarest og senest 20. desember. Vi har fått en bestilling fra NTFK på det de ønsker tilbakemelding på. Det er ikke ubetydelige tema de ønsker belyst. Samtidig er noen av disse punktene tema vi må diskutere videre utover vinteren.

De ber om innspill på følgende punkter:

-          Hva bør prioriteres ved årets jordbruksoppgjør – produksjonsområder, virkemidler og generelle tema (grad av volum/småskala?, distrikts-prioriteringer, strukturdifferensiering, nye næringer/bygdenæringer og lignende)

* Her legger jeg ved vårt innspill til FK i forkant av jordbruksforhandlingen 2013, som grunnlag for diskusjon.

-          Hvilke effekter vil foreslåtte endringer av landbrukspolitikken ha for NTske landbruket (viser til regjeringsplattformen)

Ventede positive og negative effekter bør nevnes

Hvilke effekter har størst betydning på kort og lang sikt. Hva bør «vernes» og hva kan forenkles/reformeres/ avvikles av virkemidler/ordninger/regelverk/målsettinger?

- Hva anser faglagene som viktigste oppgavene fylkeskommunen kan bidra med for landbruket og bygdenæringene i NT i tida framover sett i lys av det handlingsrommet fylkeskommunen har.

- Ellers er det ønskelig å se nærmere på de landbruksrelaterte struktur-/distriktsvirkemidlene som tema og om mulig se på betydningen disse har for den enkelte kommune/ region mht sysselsettingseffekt, bosetting og verdiskaping.

I tillegg kan vi forvente at målretting forenkling og redusere rammer blir bildet i neste års forhandlinger. Skal vi ha en hånd på rattet betyr det at vi må prioritere tydelig og selv komme med forslag til forenklinger. Legger i den sammenheng med notat fylkesmannen har sendt inn til SLF, med deres forslag til fornklinger.

Vedlegg:

* Vårt innspill til FK ang jordbruksforhandlingene 2013
* FM brev til SLF om forenklinger som innspill til jordbruksforhandlingene 2014